
Tiere 


La Tiere e je il planet dulà che e vif la umanitât, il tierg in ordin di 
distance dal Soreli, il plui grant dai planets terestris dal sisteme solâr, 
e l'unic cuarp planetari dal sisteme solâr adat a sostigni la vite, 
almancul jenfri chei cognossúts ae sience moderne (ancje se a son 
ipotesis e in cualchi câs ancje di plui, che la vite, probabilmentri in 
forme microscopiche, a sedi stade presinte o a puedi jessilu ancjemó 
su cualchi cuarp dal sisteme solâr tant che Mart, Bielestele e cualchi 
lune dai planets gassós). 

La Tiere e à dome un satelit naturâl, la Lune, e la só formazion e je 
datade 4 miliarts e mieg di agns indaur. II simbul astronomic de Tiere 
al é un cercli cun dentri une crós. La linie orizontâl e rapresente 
l'ecuatór, invezit che verticâl un meridian. 

La Tiere viodude dal satelTt Apollo 13 

